钦定古今图书集成/明伦汇编/闺媛典/第146卷 > 赵不疆妻梁氏
## 钦定古今图书集成/明伦汇编/闺媛典/第146卷 > 赵不疆妻梁氏

按《广东通志》：“梁氏，新会人。母死，育于诸母。年十九而
嫁，为赵不疆妻。年二十一，不疆死于非命，父母谓之
曰：‘将择胜家，别为汝图’。梁归而哭于室，翁姑怒曰：‘服
已从吉，何以悲乱我心’？梁不能发声，气咽绝半饷，自
是不归宁五六年，自少律身，甚谨如老成人。一女已
适人，闻其行不修，绝不与见。童仆稍轻佻者，皆遣去”
之。常戒其子以“务学力勤”，示以为父复仇意。县令丁
积时致胙焉。